"София не помага на Киев, за да избегне втори фронт". Явор Сидеров и Красен Николов пред Свободна Европа\nЯвор Сидеров и Красен Николов\nРусия военизира всички свои приходи и това не може да не засяга страни като България, която плаща на Москва за енергийни източници. Но София не може да контролира за какво Русия си харчи парите. Тази теза развиха политoлогът Явор Сидеров и журналистът Красен Николов в "Студио България" на Свободна Европа.\nИ двамата допускат, че България може да не е имала избор, когато е решила да не подпомага военно Украйна. Най-вече заради това, че самата България няма нужното въоръжение, казаха те пред Николай Лавчиев.\nФалшивите новини на руската пропаганда в България са огромен и всеобхватен проблем, смята Явор Сидеров. Той определи тази пропаганда като токсична и насаждаща крайни човеконенавистнически мнения, откровени лъжи и опити за откровено разделяне на българското обществено мнение- Това е активна информационна война, каза той.\nПозицията на кабинета за Украйна идва на фона на друг "отворен фронт" - този с ареста на Бойко Борисов, каза Красен Николов, който определи стъпката като игра ва банк. "Не знам дали правителството постъпи умно, но при всички положения постъпи смело. Това беше политическо действие", каза Николов.\nНА ЖИВО: Политологът Явор Сидеров и журналистът Красен Николов пред Свободна Европа\nМожете да слушате Студио България и в Spotify.\n- Защо България, освен Унгария на Виктор Орбан, остава единствената страна в ЕС, която не изпраща военна помощ на Украйна?\nЯвор Сидеров: Мисля, че този въпрос трябва да бъде зададен на правителството, не толкова на нас. Предполагам, че мотивацията на правителството има повече от един аспект. Най-очевидното, и то циркулира като мнение много отдавна в обществото, е че ние искаме да стоим колкото се може по-настрана от този конфликт, без да отчитаме факта, че не сме настрани от него така или иначе.\nНие сме част от този конфликт. Едно, защото сме на 300 км от него, второ, защото така или иначе сме членове на НАТО и ЕС и не можем, а и не следва да бъдем разделяни от тях. Това е стара българска позиция. Това е позиция, която ни прави традиционно лош съюзник на всички съюзи, в които участваме в историята. Така или иначе Украйна има нужда от помощ. Всички я оказват. Аз не виждам защо трябва да бъдем различни от всички. Но това е традиционната българска политика.\n- Само традиционната българска политика ли е причината за това решение, или има нещо повече?\nКрасен Николов: Първо, правителството според мен не иска да си отваря още един излишен фронт. Те биха си отворили такъв срещу традиционната русофилия в България, която не бива да се правим, че не съществува. Нея я има и една значителна част от обществото се самоопределят като русофили, макар и вече не като путинофили.\nДругата причина, която много често забравяме да споменем, е че България не може да окаже особена военна помощ на Украйна, освен да изпрати боеприпаси.\nАко ние изпратим исканите ракети С-300, на практика бихме останали без гръбнака на противовъздушната отбрана. Ако изпратим изтребителите, бихме ликвидирали изтребителната си авиация. Това са тежки решения. Както видяхме от посещението на американския военен министър тук, те проявяват разбиране, че България не може да остане без изтребители. Може би не може да си го позволи в този момент. А и нищо не се предлага насреща. Не сме чули насреща нещо да се предлага срещу тези две неща.\nПутин спечели омразата на Украйна и половината свят. Георги Панайотов пред Свободна Европа\n- В една доста популярна диаграма на Файненшъл таймс от тези дни се вижда, че държава като Ирландия изпраща например бойни облекла, гориво, медицински консуматив като военна подкрепа, защото те отиват за армията, но не и оръжия. България не взема дори подобно решение, защо?\nЯвор Сидеров: Аз съм склонен да се съглася с аргумента, че лишаването ни от ПВО системи и от малкото ни останали действащи изтребители не е нещо, което можем да си позволим, но имаме и други примери за това как може да се отиграе ситуацията. Словакия например даде системите си С-300 на Украйна и срещу това получи системи „Пейтриът“ от САЩ.\n- И то след посещение на секретаря по отбраната Лойд Остин.\n- Да, точно. Т.е., ако генералната схема, по която се движим, е подмяна на старото съветско въоръжение с ново, което е съвместимо с натовските стандарти, това щеше да е един елегантен начин да се отървем от старите системи и да получим нови, като същевременно окажем помощ на Украйна и не сме по-различни от останалите.\nПетков се срещна със секретаря по отбраната на САЩ. България получава рота с американски бойни машини\nДоколко е изпълнимо това по отношение на изтребителите не съм сигурен, мисля че там е малко по-сложна ситуацията, най-малко, защото няма готови F-16, които да дойдат отнякъде.\nНо можеше да се организира някаква форма на еър полисинг (охрана на небето от трета страна бел. ред.) от страни като Испания и Холандия, което вече се случи, и така временно да се запуши дупката в небето. Така или иначе аз мисля, че другият аргумент е по-верен – опасението на правителството от отваряне на втори вътрешен фронт са по-основателни от това дали можеше или не можеше да се намери начин да бъде изпратено оръжие на помощ на Украйна.\nМисля, че има повече от един начин на въздействие върху България от страна на Русия и той не е задължително военен. Втори фронтове са отворени вече в България. Така че отново казвам, че какво и да спекулираме ние, най-добре знае Кирил Петков защо е взел това решение.\n- Най-остро е противопоставянето от „Възраждане“, но говорители за непредоставяне на военна подкрепа бяха и президентът Румен Радев, и вицепремиерката Корнелия Нинова. Те използваха и един и същи аргумент: „да не въвличаме България във войната“. Въвличане във войната ли е подобно решение?\nКрасен Николов: Не, това е напълно абсурден аргумент. Както виждаме, от 30 страни членки на НАТО 28 изпращат военна помощ към Киев и нито една от тях не се смята за воюваща с Русия. Това просто не е вярно.\nТова е апелиране на Корнелия Нинова и на президента Румен Радев към част от техния електорат. В случая на Нинова – към целия електорат. Докато Румен Радев апелира към част от него, но той пропуска нещо много важно. Това е, че неговото преизбиране до голяма степен се дължи на антикорупционното съгласие между огромни сфери в българското общество. Част от тези сфери, част от българското общество, са за изпращане на военна помощ към Украйна. А той в момента говори само на част от хората, които застанаха зад него.\nКой повтаря тезите на Путин за Украйна в България\n- Кирил Петков вчера даде едно обяснение - че 84% от българите са против изпращането на военна помощ. Не стана ясно какво точно цитира като изследване. Появиха се и други, като това на Нилсен, правено и за други държави в Източна Европа, но в България то отчита 9% подкрепа за предоставяне на военна помощ. Общественото мнение може ли да бъде изобщо аргумент във време на война?\nЯвор Сидеров: Общественото мнение може да бъде аргумент по всяко време, не само по време на война. По-време на война е особено силен аргумент, защото обществените нагласи са определящи за морала на населението, за духа му, за желанието за участие и сътрудничество или обратното.\nНе знам откъде са почерпили тези сведения, че 84% от българите са несъгласни, може да е така, не знам. Но знам едно нещо със сигурност. Ако Украйна бъде победена в тази война, България ще бъде въвлечена във войната така или иначе. Защото България се превръща вече съвсем във фронтова държава, тя е просто следващата поред след Украйна. Не казвам по никакъв начин, че това означава руско нападение срещу България.\nНо така или иначе България се оказва на допирната точка между НАТО и вече една, недай си Боже, овладяна от Русия Украйна. Т.е. ако следваме логически нещата, дълбоко в българския интерес е, независимо от факта на принадлежността на България към НАТО, Украйна да бъде буфер между България и Русия. Говоря за чисто българския интерес.\nКакто преди малко казахме, има много начини на въздействие. Не е задължително България да бъде нападана по военен път, за да й бъде въздействано. Вие виждате, че дори големи страни като Германия, Холандия и Италия се противопоставят на спирането на доставките на петрол и газ от Русия в момента. Русия получава нещо от рода на около 500 млн. долара на ден от доставките на газ и петрол за Западна Европа. И въпреки това европейските страни не спират тези доставки, защото са в много голяма степен зависими. Ние сме в още по-голяма степен зависими.\n"Нещо се счупи." Идва ли краят на Русия като енергийна суперсила\nМисля, че това играе също роля в решението на Кирил Петков. Но в това много сложно уравнение между българския национален интерес, който включва, разбира се, да има горива, да има петрол, да има газ, да има сигурност във военния смисъл на думата, от една страна, и между това да се стабилизира ситуацията във вътрешнополитически план, виждате колко несигурна е тя в момента. Между всички тези нужди решението е много трудно, как да се постъпи. Затова аз не съм склонен априори да критикувам правителството и Кирил Петков за едно или друго решение. Може би в момента от гледна точка на правителството, което има пред себе си числата и информацията, това е начинът да се действа, на този етап.\n- Хващам се веднага за последното, което казахте. Малко по-рано днес в един материал на Иван Бедров, който публикувахме на нашия сайт, беше представено обратното мнение вътре в правителството. Той беше цитирал съпредседателя на „Демократична България“ Христо Иванов, който във Фейсбук написа: „Ако даваме бронежилетки и каски на Украйна, това ни прави част от войната, а да даваме пари на Путин не ни прави, така ли?“. Та, така ли е всъщност?\nКрасен Николов: Всички, които финансират Русия, нейната експанзия, които са имали бизнес с нея по някакъв начин, неволно са станали участник в тази война. Това, което каза г-н Сидеров, е абсолютно вярно – между 500 млн. и 1 млрд. на ден се изсипват в бюджета на Русия, с което тя финансира своите военни действия. В продължение на 20 и няколко години модернизираше армията си и произвеждаше тези ракети, които в момента падат върху украинските градове. Това е вряно.\nОт друга страна - хубаво, не е добре да купуваме руски петрол, но какъв друг петрол в момента бихме могли да ползваме? 60% от петрола, който България ползва за бензин и дизел по нашите бензиностанции, идва от рафинерията на „Лукойл“. Това до момента никой не е казал как може да бъде заменено. Останалите 40% се внасят от другите вериги, те внасят готови горива. Но петролът, който се преработва в България, идва оттам. Ако се даде решение, ок, нека обсъждаме. Да кажем: това е добре, онова не е добре, но в момента никой не казва как може да се случи.\n"Това е подкрепа за Путин". Защо България не изпраща военна помощ на Украйна\nЯвор Сидеров: Точно така е. Проблемът с Русия, с тази страна по принцип, е че тя военизира всички свои приходи. Ние купуваме петрол и газ от Русия, защото имаме нужда от петрол и газ. Нямаме за момента алтернативни източници. Чакаме с нетърпение интерконекторът с Гърция да заработи, за да получаваме азерски газ, който самият премиер каза, че ще бъде с 1/3 по-евтин от това, което в момента плащаме.\nНие не сме особено зависими от газ. Да, действително, получаваме 70% от газа от Русия, но пък той съставлява 14% от енергийния ни микс, така че голяма драма там няма. Но по отношение на петрола сме силно зависими, както и по отношение на ядреното гориво за АЕЦ „Козлодуй“. Проблемът е, че Русия военизира всичките тези доходи.\nВ процеса на една нормална търговия, в която Русия предоставя суровина, а ние плащаме за нея, ние тази суровина я горим за мирни цели, а Русия използва парите за немирни цели. Проблемът е, че това е много трудно нещо за разбиване. Защото когато купуваш суровината, ти не можеш да контролираш по какъв начин руснаците контролират тези приходи. Затова е прав Христо Иванов от една страна. От друга, докато нямаме алтернативни източници на горива ние нямаме особено голям избор.\nКрасен Николов: Тя и Саудитска Арабия купува оръжие с парите, които Западна Европа и САЩ плащат за петрол. Прави го и води война с Йемен.\n- Министрите Асен Василев и Александър Николов споменаха, че има нови планове за доставка на ядрено гориво. Те бяха на посещение в САЩ. Споменаха и опции за петрола, но още няма нищо конкретно. Тук искам да отворя една скоба, понеже споменахме за буферите и Украйна. Един такъв, грубо казано, буфер, беше Донбас. Г-н Николов, Вие бяхте в окупирания Донбас.\nКрасен Николов: До окупирания Донбас.\n- Да, до окупирания Донбас, малко преди началото на войната. Една от причините за нейното начало всъщност беше „денацификацията“, изтъкната от Путин. Вие видяхте ли там поробени от нацизма хора?\nКрасен Николов: Не можем да им се сърдим на украинците, че са настроени по-патриотарски или по-националистически. Те се намират във военно положение вече осма година. В културологията това се нарича гранична идентичност. Когато постоянно си на границата и си заплашен от външна заплаха, ти реагираш. Абсолютно е нормално ти да започнеш да се чувстваш по-украинец и по-малко руснак, ако руснаците ти висят на границата със заредено оръжие. Това на първо място.\nТова, което видях, е че наистина са по-патриотарски настроени от нормалното, с което сме свикнали ние в България.\nКъде са, на кого са, кой живее там? 10 въпроса за Донецк и Луганск\nНо и в България има доста патриотарски настроени личности, които развяват руски знамена по площадите. Това причина ли е някой да ни напада?\nТова, което видяхме в Донбас, е един отвратителен конфликт. Един спомен за „зелени човечета“ (бел. ред. нарицателното за руските войници без означения, които проникнаха в Украйна през 2014 г.), спомени за опит да се откъсне суверенна територия. Тя вече беше дефакто откъсната. Украйна не може да си ползва цялата територия. [Донбас] е една територия с големината на половин България, отнета през 2014 г. Руската легенда е, че едни нетренирани миньори са успели да откъснат 56 хил. км2 от Украйна. Можете ли да си представите за какъв абсурд става дума.\nПлюс това там 8 години е имало наблюдатели на две международни организации, на които Русия е член. Едната е Организацията за сигурност и сътрудничество в Европа (ОССЕ), другата е ООН. Русия е член и на двете. Никоя от тях, и от двете страни на границата, не видя геноцид.\nА в един момент една страна беше разбомбена с твърдението, че [е извършвала] геноцид. 8 години нямаше геноцид. Тези наблюдатели бяха там и не казваха, че има такова нещо.\nСега за "нацизма". Вероятно има националистически настроени крайни елементи в Украйна. Полк „Азов“ се споменава и тези неща могат да се намерят в интернет, има ги в Уикипедия даже, те са описани и никой не ги е оспорвал.\nАми ние тук, като правихме маршове всяка година по улиците на София? [В България] дори има бюстове на хора, които са свързани с крайнодясната идеология на нацистка Германия. Това повод ли е Русия да ни напада? Българите задават ли си този въпрос? А комунизмът престъпен режим ли е, след като фашизмът е? Това е някаква пълна каша от фалшиви новини, което даде повод на една огромна държава да нападне малкото си братче. В крайна сметка това се случи.\n- Понеже споменахме фалшивите новини и „другите рискове“. Един такъв риск не е ли дезинформацията? Имаше и действия в тази посока – блокиране на IP адреси от министерството на Божидар Божанов. Това риск ли е за България в момента?\nЯвор Сидеров: Това не просто е риск за България в момента, това е нещо, което върви от години.\nНо аз бих искал да подхвана нещо, което казахте: „и в България има патриотари, които развяват руски знамена“. Те чии точно патриоти са? Защото, ако развяват руски знамена, за мен те не са български патриоти.\nБългарски патриоти, националисти, в техния крайнодесен вариант, в България категорично има. Има най-различни групировки на скинове, на неонацита, на футболни фенове и т.н. Такива хора има със сигурност и в Украйна.\nСъс сигурност има крайнодесни организации, и то от много отдавна, както знаем. В нито един момент, обаче, особено в последните осем години, след като конфликтът в Донбас се замрази, а Крим беше овладян от Русия, тези хора не са давали насоката на украинската вътрешна и външна политика.\nВъпросът за фалшивите новини и за руската пропаганда в България е изключително важен. Тази пропаганда е огромна, всеобхватна и понеже има благодатна почва, на която да попадне, и понеже голяма част от хората, които симпатизират на Русия, са едни нормални, средностатистически български, които са свикнали с това, което учат в училище, с това, което им е говорено от родителите им, което десетилетие съставлява образователната програма и медийното съдържание в България, тази пропаганда пада върху тях като върху благодатна почва.\n"Украйна не съществува" и други измислици. Как можем да се борим с лъжите\nАко поставим нещата в перспектива, това трябва изключително много да ни притеснява. Защото настоящата руска пропаганда е токсична. Тук не става въпрос за насаждане на симпатии към руския народ и руската култура. Тук става въпрос за насаждане на крайни, човеконенавистнически мнения и твърдения, за откровени лъжи, за опити за откровено разделяне на българското обществено мнение, като има опити за формиране на мнение, което да е в открит конфликт с официалната линия на държавата.\nТ.е. тук вече става въпрос за информационна война. Активна информационна война. И примерите за това нещо са навсякъде около нас. За съжаление, голяма част от хората нямат инструментите да разпознават това нещо. За съжаление, то минава под рубриката „безобидна русофилия“. Русофилията, заразена с този вирус, на това токсично, дезинформационно поле, което в момента тече, не е безобидна, по никакъв начин. Имаме много голям проблем и наистина сега, като се замисля, съм по-склонен да виждам предпазливостта на настоящото правителство, може би отчасти на базата на това, че се основава на коалиция, избирателите на част от която са проруски настроени, но и защото тя не иска да отваря вътрешни фронтове.\n"Всички зависят от Русия". Защо общият хор в сблъсъка за газа пее за "посредници"\n- Понеже пак говорим за „вътрешни фронтове“ и за подкрепата, която правителството може да получи или да не получи при предоставяне на военна помощ. ГЕРБ беше една от партиите, които категорично заявиха, че биха подкрепили такава идея, ако тя бъде внесена в Народното събрание. Според Кирил Петков парламентът е единственият орган, който може да вземе такова решение. Това, обаче, беше преди ареста на Бойко Борисов. Какво се промени от четвъртък насам?\nКрасен Николов: Да, много неща се промениха. Досега в разговора ни говорехме за кризи, които правителството така или иначе не може да управлява по никакъв начин и не може да намери решение за тях. Както през 2015-2017 г. България не реши бежанската криза със Сирия, а тя просто отмина, [сякаш] ние нямаме механизми да влияем върху това. Но правителството има механизми, с които да влияе, и има свой дневен ред, заради който беше избрано. Едно от нещата, за които беше избрано правителството, е да предизвика оставката на главния прокурор Иван Гешев, да направи реформа в прокуратурата, евентуално да предостави малко повече справедливост, съдебна реформа. Всички това са управляеми вътрешни процеси.\nКакво е “уронване престижа на съдебната власт”, в което обвиняват Иван Гешев\nТук правителството на Кирил Петков реши да играе ва банк и отвори един фронт. Не знам дали постъпи умно, но при всички положения постъпи смело. Това беше политическо действие. То можеше да бъде извършено и миналата година по време на служебното правителство, защото това не е нова информация. Всички знаем за това, което говореше Васил Божков, това е случай от преди две години. Но те решиха да го направят сега, защото кризите натиснаха техния рейтинг и те решиха да бъдат проактивни. Да действат. Как ще продължи това и дали тази вдигната топка може да бъде отиграна по правилен начин, а не да се каже „и тези са същите, и те не могат“, много зависи дали ще бъде отиграна. Има два варианта да бъде отиграна.\nПървият вариант е Васил Божков, който беше намесен от прокуратурата, наистина да покаже нещо черно на бяло. Да апелира към съда на общественото мнение, ако прокуратурата отказва да се задейства и да внесе случая наистина в съда.\nА вторият начин е да се действа през Лаура Кьовеши. Не бива да забравяме, че Лаура Кьовеши е първият европейски главен прокурор. Тя има нужда от "глави". Тя трябва да ловува хора. Един от най-удобните, срещу който може да бъде насочена Лаура Кьовеши, за да каже: „ето, този първи мой мандат е смислен“, са хората от Източна Европа, където корупцията е значителна.\nБойко Борисов е един от хората, с който със сигурност Лаура Кьовеши ще се занимае. А кога ще се случи това, ние не знаем дали действително това е била вдигнатата топка към нея. Предстои да видим. Но правителството отвори този фронт.\n- А това води ли до промяна в българската политика? Арестът на Борисов някакъв нов сигнал ли е? Защото за това се говори - че има някаква символика в този арест. Как се преразпределят картите?\nЯвор Сидеров: Вижте, казусът с Бойко Борисов, като първи арестуван бивш премиер, е не по-малко важен и не по-малко интересен от казуса с Бойко Борисов като първи арестуван, действащ опозиционен ръководител. Тук има нещо, което арестът на Бойко Борисов прикри, отложи във времето, и то е бъдещето на самата организация ГЕРБ. Аз си мисля, че пред ГЕРБ този избор стоеше преди ареста, всъщност до преизбирането му на поста лидер със 100% от гласовете.\nПред ГЕРБ стоеше изборът дали да отрежат опашката на гущера т.е. дали да се откажат от Борисов и да се опитат по някакъв начин да се легитимират като реформирана дясноцентристка опозиция с нови лидери, с прозападна идеология, без съмнения за заиграване в двете посоки, или да заложат на Борисов. Да го защитават със зъби и нокти до край и да изчезнат с него. Това, според мен, беше изборът пред тях до преди избора му на лидерското място. Можеше да се допусне, че ако той не беше преизбран, ако беше останал в заслужена пенсия, ГЕРБ щяха да се опитат по някакъв начин да изтъргуват миналото си срещу някакви индулгенции, срещу нещо ново, ново парламентарно политическо поведение. Все още не съм сигурен, че целият ГЕРБ 100% е сигурен, че трябва да се откажат например от присъдружните си бизнеси и да защитават лидера си.\n"От кое да го пазим?" Превърна ли се ГЕРБ в заложник на лидера си Бойко Борисов\nАз мисля, че без присъдружните си бизнеси, които до голяма степен зависеха от хранилката, организирана от Бойко Борисов и хората около него, те могат да имат смислено съществуване.\nИзборът пред тях е много тежък. От една страна Борисов действително е централната фигура в тази партия. От друга страна, ако тя ще продължи изобщо да съществува, [нека допуснем, че] този електорат няма да се разпръсне. Той няма някакъв естествен друг дом. Той няма къде да отиде. Няма друга организация, която може да замести ГЕРБ - не че те особено много са се задълбавали в идеологическо мислене - в този сегмент от електоралното поле.\nИзключително е странна ситуацията. От една страна Борисов сега може да бъде принесен в жертва. От друга страна виждаме, че самият ГЕРБ не е склонен да го принесе в жертва. Не са готови. Каквото и да си мислят. Аз съм сигурен, че част от ръководството на ГЕРБ тайно си мислеше, че може да е по-добре той да бъде в пенсия или да е по-добре той да се предаде сам на прокуратурата. Но не могат да съберат нито смелост, нито достатъчно подкрепа, за да се случи това нещо.\nКрасен Николов: Според мен този момент отдавна беше изтърван. Трябваше да предадат [лидерството] на Томислав Дончев или на някой друг, който носи обществена подкрепа, докато са на власт, за да могат да демонстрират, че приемникът също може да върши работа. Да запазят доверието. Да прехвърлят част от доверието върху новото лице.\nВ момента ГЕРБ без Бойко Борисов е causa perduta, според мен. Защото първо Бойко носи цялата подкрепа – той е и тялото на ГЕРБ, и главата. А от друга страна те са в опозиция. Няма власт, която да може да бъде прехвърлена в ново лице, което да може да покаже, че действа. Което да покаже на електората, че ще запази вътре зависимостите в партията и ще продължат те да бъдат хранени. Бих използвал хубавото сравнение с гущера и опашката. Според мен, ако се откажат от Бойко Борисов, те ще оставят само опашката. Целият гущер просто ще изчезне.\n- В седмиците преди ареста те сякаш дадоха сигнали, че са готови при евентуално преформатиране на правителството да окажат подкрепа - дали като участваща в кабинета партия, дали просто в парламента на едно правителство на малцинството. Това сега се промени. Обаче остава ли отворен въпросът кой всъщност кара влака на промяната, след като виждаме, че има сблъсъци в самата коалиция? Кой е силният човек в правителството? Корнелия Нинова?\nЯвор Сидеров: Не бих казал, че Корнелия Нинова е силният човек в правителството. Бих казал, че правителството така или иначе е стъпило на коалиция, която е продукт на разбирателство, че ще работим, без да си говорим особено много. Имат 18 тематични групи, в които говорят по конкретни политики. Но нямат единен коалиционен съвет. Дори навремето Борисов имаше коалиционен съвет с „Реформаторския блок“. [А сега] няма коалиционен съвет, който да се събира и да изковава общи политики. Просто има тематични групи по конкретни политики – в енергетика, в земеделие и така нататък.\nПроблемът е именно в това, че няма силен човек в коалицията. Коалицията е брак по сметка par excellence. Като сметката е да бъде държан Борисов извън властта. Именно затова новото развитие сега е толкова интересно.\nРусия, НАТО и кризата: кой кой е сред българските политици\nВие (Красен Николов - бел. ред.) споменавате прокуратурата и споменавате Лаура Кьовеши, че ѝ трябват глави. Но вижте какво. Досегашното поведение на нашата прокуратура от ареста на Борисов насам показва, че те не са реформирани по никакъв начин и няма да сътрудничат. От една страна Лаура Кьовеши има нужда от няколко знакови победи, за да се утвърди на поста на европейския главен прокурор, на който тя е първи носител. Но Вие видяхте, че бързичко след ареста на Бойко Борисов в България дойде комисия на Европейската народна партия (ЕНП), която да провери какво се случва с него.\nОт друга страна аз мисля, че максимумът, който Лаура Кьовеши може да направи по отношение на Бойко Борисов, е да събере доказателства и да се опита да го уличи в злоупотреба с евросредства. Това е значителна част, но само една част от нещата, в които той би могъл да бъде уличен. Всички останали неща, в които той би могъл да бъде уличен на местна почва, зависят от нашата прокуратура. А нашата прокуратура няма никакво намерение да го уличава в каквото и да било.\nОпасността от това противоречие, от това разделение, се корени в това електоратът на ГЕРБ да не вземе да каже накрая, пък и доста хора, които не са задължително електорат на ГЕРБ, но действат така малко на принципа „чужди-свой“ и „той е нашо момче“, да кажат: „те го използваха от Европа, докато беше на власт и беше премиер, пък сега се отървават от него“. И пак отново да се разделим на "ние" и "европейците, които с едната ръка дават, а с другата взимат". Това е голямата опасност сред много опасности.\nИ аз мисля, че Бойко Борисов много добре знае това, и той ще играе до край. Той няма да се посвени по никакъв начин да запази себе си, то е нормално, дори с цената на едно такова разделение. Дори с цената на едно противоевропейско поведение.\nЕвропейската прокуратура разследва "системна корупция" на "висши публични служители" в България\nАз мисля, че до ареста, организирайки преизбирането си като лидер на ГЕРБ със 100%, той беше решил, че ще изтъргува своето влияние в тази партия срещу спокойни старини, срещу спокойна пенсия. Че ще бъде оставен на мира, като срещу това партията му ще се превърне в някаква патерица на новата власт. Вече реформирана, вече без него, с измито лице, може да бъде някаква част от парламентарния живот, а не пария, до който в момента никой не иска да се докосне и който е причината да съществува тази противоестествена коалиция всъщност.\n- Къде са реформите на правителството, които то обеща? Освен, разбира се, борбата с корупцията, която преди четвъртък нямаше толкова много проявления. Къде са реформите?\nКрасен Николов: Не могат да се похвалят, че са направили особено много реформи за първите си 100 дни и едно от оправданията е каскадата от кризи, която ги засипа. Но все пак те трябва да работят и на вътрешния терен. Промяната наистина идва особено сега от промяната в международната политическа обстановка, а не от това, което ние правим вътре. Махнат беше Цацаров като шеф на антикорупционната комисия КПКОНПИ.\nЯвор Сидеров: Съвсем немалка победа.\nИма ли грешка в изречението: Гешев проверява Цацаров, Цацаров - Гешев, а двамата заедно - Пеевски\nКрасен Николов: Макар че и тя дойде с ритници, което не беше много европейско. Но пък с Цацаров колко европейско да бъде? Сега гласуваха за златните паспорти, което пак е едно обещание. Но големите неща ги няма. Коалицията се тресе, защото те не могат нито да се разберат, нито да се понасят помежду си. И има едни заложени много тежки противоречия и най-малките камъни могат да изкарат много лесно така да се каже влака от релсите, като например изборът на конституционни съдии. Това трябваше да се случи в края на февруари, а един месец по-късно няма никой [избран]. И знаете ли каква е причината за това? Причината е, че три от партиите в коалицията не биха желали да видят Ива Митева като конституционен съдия. Те просто не биха гласували и това блокира целия процес. Един човек. Това дори не е най-важното нещо в държавата. Ами БНБ? Как ще изберем шеф на БНБ? Не може. В момента промяната идва с пълен ступор вътре.\nЯвор Сидеров: Имаме други неща. Има други стопирани проекти. Какво се случва с еврото? Какво се случва със Зелената сделка? Какво се случва с Плана за възстановяване? Това са гигантски неща, които имат пряко отношение към икономиката ни.\nКрасен Николов: Те по-скоро тези неща ще ги решат, отколкото да се разберат за Ива Митева, според мен.\n- Колко още може да издържи правителството и вървим ли към неговия край?\nЯвор Сидеров: Изключително трудно е да се отговори на този въпрос. Аз лично не се наемам. В момента никой няма нужда от предсрочни избори. Никой не желае предсрочни избори. Дори ГЕРБ не желаят предсрочни избори. В декларацията, която написаха наскоро, това беше упоменато изрично. Тома Биков го каза също. Това, което е несъмнено, е че може би помежду си не могат да се понасят, но не могат и да се пуснат.\nОставете значимите реформи, те дори не са започнати. Но дори непосредствените им задачи, свързани с наследството на ГЕРБ и Бойко Борисов, едва са започнати. Дори не можем да кажем, че са започнати. Така, както не могат да се понасят, така и не могат да се пуснат. Много по-вероятно е да има някакви персонални промени в правителството на някакви места, където нещо не се случва както трябва или примерно евентуално да се прекрои кабинет в този парламентарен мандат, но нови избори на този етап не могат да се случат.\nКрасен Николов: А и опозицията не ги иска, защото не биха искали да са на власт точно сега. Особено ГЕРБ след един арест на Бойко Борисов.\n"Ще се борим за предсрочни избори". ГЕРБ протестира в София след задържането на Бойко Борисов\nВойната: Руски войски атакуваха 40 града в Украйна (109965)\n"Тук нямате никакви права". Те избягаха от Мариупол през Русия (29158)\nЗащо руският петрол е по-евтин, но цените на бензиностанциите растат (19782)\n"Пирова победа". Какво печели Русия с превземането на "Азовстал" (16271)\n"Страх, шок, срам". Кои са руснаците, които се отказват от руските си паспорти (15791)\nНаведен Костадинов и бинтован Путин. Карнавалът в Габрово осмя политиците (9860)\nТри минути: Бойците на "Азов" всъщност са в плен. Как Джефри Сакс беше описан като човек „на Лубянка“ (9011)\nУчилището, медиите, миналото. Защо България е по-близо до руската гледна точка за войната (5803)\nПървият руски войник, обвинен в убийство на цивилен в Украйна, се призна за виновен (5784)\n"Ще възобновим производството под марката Москвич". Русия купи завода на "Рено" в Москва (5425)


Екскурзия до Ница, Венеция и Флоренция Пролет 2013, Перник - Номер 169332\nЕкскурзия до Ница, Венеция и Флоренция Пролет 2013\nЕкскурзия до Ница,...\nПубликуването на обяви е безплатно. Отговорноста за коректността и съдържанието на публикуваните обяви носят единствено и само авторите им. Обяви.Net не поема отговорност за нанесени щети на трети лица! Обяви съдържащи импулсни телефони ще бъдат изтривани!\tЕкскурзия до Ница, Венеция и Флоренция Пролет 2013, Перник - Номер 169332.


Снимки показват как огънят тръгнал от седем огнища едновременно\nСофия, България 05 Юли 2012, 02:07 1468 прочита 0 коментара\nЧетири дни след като Витоша започна да гори, версията за умишлен палеж започна да става все по-реална. Снимки, разкази на очевидци и дори пожарникарите разказват, че е невъзможно огнената стихия да се развихри без човешка намеса, пише в. “Стандарт”.\nВече четвърти ден над 250 дка от Витоша горят. От планината през деня се вижда дим, а вечер - и пламъците, с които огнеборци и доброволци се борят. В същото време с. Бистрица потъва в пепел, а хората се изнасят в града заради задушливата миризма.

 Огънят е тръгнал от седем огнища, показва карта, направена от доброволци, участвали в гасенето.

 В сряда бяха разпространени и фотоси от първите минути на пожара, направени от туристи. На тях ясно се вижда, че стихията тръгва почти едновременно от няколко места. Групата се е движила по пътеката от хижа "Алеко" към Бистрица покрай природния резерват. Когато пламва пожарът, туристите били на половин час разстояние и заснели развитието на пожара.

 На снимките не се виждат подпалвачи, но ясно личи как в рамките на половин час пламва огромна площ от бранището, а на последните кадри се забелязват отделни огнища, леко встрани от основния пожар. За "Стандарт" Филип Станиславов, който е един от доброволците от Бистрица, също бе категоричен, че пожарът е умишлено запален, и то най-малко от две места. "Не се е запалил от стъкло, както казват някои", категоричен е Филип.

 Възможността за човешка намеса не изключи и директорът на пожарната главен комисар Николай Николов. "Дали е небрежност, дали е с умисъл, не съм аз компетентният орган да кажа", посочи директорът на пожарната. Той изключи само възможността огънят да е лумнал от природно явление, например мълния, защото в неделя не е имало буря.

 Разрастващата се стихия вчера мобилизира още повече доброволци, но лошата организация обезсмисли усилията им. Въпреки че военните изпратиха допълнително рейнджъри, както и специален танк - пожарна, очевидци разказаха, че почти нищо не се прави, за да се спре огънят. "Това там горе е безумие. За цял ден от 5,30 ч сутринта до 18 ч сме работили само между 16 и 17 ч. През останалото време висим.

 Има 30-40 военни, които по цял ден се припичат, пожарникарите не знаят какво става - говорят по радиостанции и си повтарят по 5 пъти заповедта", разказва 22-годишният Александър Караилиев, който е студент по информационни технологии и е доброволец. "Идвайте, хора. Не слушайте новините. Всеки е нужен горе. Организацията е слаба. Пожарникарите гасят с 2 помпи, от които едната е голяма колкото табуретка. Ако не се съберем, пожарът ще изгори гората", призова и Димитър Митев чрез Фейсбук.

 В Пловдив вътрешният министър Цветан Цветанов обаче коментира, че не е редно да се говори за хаос в работата на хората, които вече 52 часа гасят и някои от тях дори не са спали. Теренът е с високи около 3-4 метра дървета и е било необходимо много рязане. Но за хаос там абсолютно не може да се говори, ядоса се министърът. Той обясни, че няма как всички желаещи доброволци да отидат да гасят пожара, защото това е една голяма отговорност, която се носи от компетентните органи.

 През целия вчерашен ден хеликоптерите продължиха да изливат тонове вода върху пламъците, а пожарникари и доброволци се опитваха да спрат огъня чрез рязане на дървета. По думите на военния министър Аню Ангелов досега са изсипани 350 тона вода. Въпреки това към обяд имаше опасност огънят да обхване и живи дървета по билото на планината и така да тръгне към село Железница. Фронтът на огнената стихия над Бистрица се простира на дължина 1 км, а пламъците са само на 30 м от зелената гора. "Стигне ли до нея, смолата ще развие висока температура и работата на земята ще стане невъзможна", викаха вчера по обяд доброволците. На мястото веднага бяха изпратени три противопожарни автомобила, които били подготвени за този неблагоприятен сценарий.

 Същевременно около 15 часа на платформа пристигна и танкът - пожарна, който е разработка на военния завод "Хан Крум" в Търговище и е направен на базата на танк Т-62. Машината ще бъде качена донякъде с камион, след което ще продължи на собствен ход. Засега обаче не е ясно дали танкът ще помогне, тъй като е прототип и никога не е бил използван. /БЛИЦ

\nБойко Борисов: До 3 часа ще бъде потушен огънят на Витоша\nАню Ангелов: Реакцията на държавата при пожара не е закъсняла\nДобоволци пищят:Не ни пускат да гасим! Военният министър: Спокойно, танкът идва!\nЗапали се и зелената гора над Бистрица!\nДоброволци: Хора, събудете се! Идвайте да гасим! Витоша ще изгори!


Майкъл Джексън е най-печелившата покойна знаменитост за пореден път - Развлечение - Дневник\nМайкъл Джексън е най-печелившата покойна знаменитост за пореден път\n15:41, 28 окт 15 , 3082\nМайкъл Джексън отново е най-печелившата покойна знаменитост в годишната класация на списание "Форбс".\nНещо повече - печалбите, натрупани от попзвездата след смъртта му през 2009 г., скоро ще надвишат натрупаното му приживе състояние от 1.1 млрд. долара, отбелязват от изданието.\nДжексън е изкарал 115 млн. долара за последната година след данъци, макар че "Форбс" признават, че горното сравнение не отчита инфлацията. Втори е "свекър" му Елвис Пресли, чийто Elvis Presley Forever, издаден през август от Американските пощи заедно с марка с неговия лик, отново влезе в Топ 40.\nМайкъл Джексън си върна короната на най-печеливша покойна знаменитост\n10:54, 19 май 22 / България 13


Вторник, 26 Май 2015 03:00\nНяколко забавни неделни предложения\nНеделя е почетният почивен ден, в който повечето от нас се чудят какво да правят. Ако не сте прекалили с партитата предната вечер и сте в състояние да се движите и говорите адекватно, без унищожително главоболие, ето ви няколко предложения за един забавен уикенд.\n1. Отидете на пикник\nПочивка сред природата винаги се отразява добре, особено ако сте имали тежка работна седмица. Птички, пчелички и аромат на борова гора ще ви помогне да релаксирате както психически, така и физически.\n2. Отдайте се на хобито си\nОбичате да рисувате или пеете – това е вашият момент! Направете тези неща, за които времето през седмицата не ви е било достатъчно.\nМасаж, хубава храна или дълго следобедно кафе на терасата – каквото ви хрумне. Всеки човек може да носи удоволствие сам на себе си, стига да знае какво иска и обича.\n4. Война с водни пистолети\nКраят на май е, вече е достатъчно топло, за да се съберете с щурите си приятели и да разпуснете. Две в едно – ще прекарате време с любимите си хора и ще се отърсите от прииждащите летни горещини.\n5. Коктейл парти\nЗа целта пак са ви нужни готини приятели, за да е по-весело. Ако си имате барман в компанията – още по-добре. Ако ли не – грабвайте шейкъра, в интернет има достатъчно рецепти, с които ще можете да се справите, дори да сте с 2 леви ръце, като мен.\n6. Отидете на ново място\nНезависимо дали е в града или извън него. Да посетите място, на което никога до сега не сте били, винаги е вълнуващо. Пък и още едно място ще отпадне от списъка „Места, които трябва да посетя“.\n7. Отидете на плаж\nАко морето ви се струва далече – газ към най-близкия басейн. Все пак не всички са любители на буболечките в гората, така че редно е да има алтернатива.\nАко обичате храната колкото мен, то няма как да не се зарадвате на подобно предложение. Нужен ви е само терен. И за да не дискриминираме вегетарианците, помислили сме за вас. Вместо пържоли, които така или иначе са тежка храна за сезона – изпечете си зеленчуци, най-добре на жар.\n9. Ден в леглото\nВ леглото не само се спи, така че можете да си прекарате доста забавно и там. Все пак сънят е второто хубаво нещо, което се прави в спалнята. „Поспете“ си, сънят е здраве.\nЗа да достигнат до голямата сцена, Downer Kill са участвали в конкурс – Black sea battle and the band. Изпратили са парче, което е било одобрено, а следващата фаза – батълите в София… Ами то май стана ясно – разбили са ги! След миналогодишното им представяне, следващият месец отново ще разцепят публиката в Каварна, защото те пак ще бъдат там! Интересно е как са пили зелена румънска ракия… всъщност все още не са сигурни какво точно е било това чудо.\nВ началото на месеца бандата представи дебютното си EP. В развитието на всяка група идва момент, в който издава нещо, споделя Любомир. С писането на музика основно се занимава Емо, а Ирина пише текстове. Емо направи всичко за това ЕР, споделя Любо. Във всяка една група е добре да има едно главно лице, което да застава зад музиката, а другите да допринасят и добавят пластове, при нас Емо е главното лице, казва Крис. Интересно е как се правят записите и къде – у Емо. В момента сме във време, в което цялото миксиране и записване можеш да го получиш сам, споделят момчетата. Първата си песен са записали в студио F1 в Пловдив, което им е било подарък. След това като награда от конкурс печелят запис в София. Оказва се, че групата не е давала пари за записи, което за тях е много важно, имайки предвид, че са учащи.\nЗаписите на бандата винаги текат различно, на различни места и е забавно. Интересно е как вокалните линии се записват в гардероб. Супер учудващо ми беше как се получава толкова добро качество на звука. Отваряш гардероба, слагаш микрофона вътре, а дрехите поемат акустиката на стаята – пак по идея на Емо.\nDowner kill доказват, че има ли желание – има и начин. Момчетата и красивата Ирина не спират да работят. Какво следва оттук-нататък – остава да разберем.\nПонеделник, 25 Май 2015 03:00\n”Черната кутия” - фестивалът на творческия дух и талант\nОсвен многото артисти и заглавия, тази година фестивалът ще се проведе на много различни сцени…\nВсъщност ние всяка година усвояваме нови места, но Фестивалът си има своите утвърдени пространства през годините. Това са залите на Драматичен театър, Градски Дом на културата и Куклен театър, а много от представленията са изнесени на открити сцени като дворните пространства на къщите в Стария град, централната градска част, клубните сцени; държа да отбележа участията на творците от фестивала на сцените на средните училища и учебната сцена на Пловдивския университет.\nКакво например ще се случи в тази на открито?\nТова е експлозивно представление с ярък хумор, жонглиране, бийтбокс и физически театър на една забележителна трупа от Белгия - Jordi L. Vidal Company. Представлението ще бъде представено пред стълбите на „Каменница” от 17.30 ч. на 31 май. На него очакваме и НП Посланничката на Белгия г-жа Калстър. В деня на официалното откриване ще има общо три събития с ярко театрално и танцово международно участие. Това, за което вече говорих, второто – от 17.00 в Културен център Тракарт на талантливата Андрея Хакл от Австрия,която ще покаже своя пърформънс ”Земя” и видео инсталацията “Tales in Black and White", а малко по късно, от 19.00 в Градският дом на културата „Борис Христов“,ще бъде официалното откриване на фестивала с френската постановката “Как едва успях да не размажа съпругa си”.\nМалко повече за тази френска трупа?\nLes Gens Du Quai Company — Франция ще демонстрира високата класа на френския театър на живо в Пловдив. Прекрасен спектакъл. Комични ситуации, ирония, танц, театър. Водейки се шеговито по правилата на водевила, с карикатурен щрих блестящите актьори изиграват човешките ни недостатъци и страсти, като отдават почит на вечната любов. Хореограф е АнЛопез, Музикално оформление е дело на Франсоа Лопез, участват: Силвия Ди Ренцо, Елоиз Дешемен, Алесандро Сабатини, Ан Лопез, Франсоа Лопез.\nКои представления са акцентите на фестивала?\nНе бих желала да деля представленията на по-добри и най-добри, защото говорим за много класни и оргинални спектакли, плюс това всяко едно от тях си има своята неповторима специфика, но позволете ми да отбележа нещо – трансферът на международен театър и танц. Знаете ли какво се изисква да се доведе една трупа на пловдивска сцена от САЩ, например, или от Франция, или Италия, или от която и да е точка на Европа? Огромен труд и усилие! И всичко това се прави за Пловдив и пловдивчани – за да усетят духа на европейското и световно изкуство. Това е културна политика в действие, не виртуална и словестна, а реална. За девет години през Пловдив преминаха артисти от над 25 страни от 4-ри континента. В този смисъл считам, че отдадохме нашия дължим дял в битката на Пловдив за приза Европейска столица на културата. Не мога да не подчертая огромната заслуга на Община Пловдив, която бе нашият основен партньор през годините. Надявам се да имаме ползотворно и конкретно партньорство и с Фондация ”Пловдив – 2019”. Фестивал от този голям формат е невъзможен без широко партньорство, особено в новата ситуация, когато Пловдив е вече във фокуса на европейското внимание. Не случайно имаме и подкрепата на посолствата на САЩ, Израел, Белгия, Австрия и редица културни институти като тези на Италия, Унгария, Полша и др.\nФестивалът е този, който от девет години запознава публиката на Пловдив със световното и европейско театрално и танцово изкуство. Каква е изненадата за младите тази година?\nДа! Една от големите ни радости е, че възпитахме в едно цяло поколение интерес към световния и европейски театър и танц. Творци от цял свят се срещат и общуват с учениците и студентите на град Пловдив – такива срещи са провеждани в Пловдивския университет, СОУ”Св.Св Кирил и методий”, ЕГ”Ив. Вазов”, Нацоналното училище за сценични кадри. Тази година акцентът ни е работата с учениците от Френската езикова гимназия, с които сме в прекрасно партньорство. Част от екипа на Les Gens Du Quai Company — Франция ще се срещне с учениците, а гимназията ще е и своеобразен домакин на концерта на Фредерик Тари на сцената на Културен център „Тракарт” на 1 Юни от 19ч. Всъщност възпитанието на интерес и духовен и културен обмен е най-важният смисъл на една такава голяма международна фестивална проява.\nОтново сте дали път и на пловдивските творци…\nДа, това е нещо, на което много държим – проявите на пловдивските творци. Всяка година селектираме пловдивско участие. През години това са били постановки на Драматичен театър Пловдив, Куклен Театър- Пловдив, Танцово студио „Дуенде”, Театър „Хенд” и др.\nНещо по-конкретно за програма. Тя е видна от афиша, но няколко думи повече за страните-участнички…\nТази година ще представим 16 спектакъла от 9 страни: САЩ, Израел, Франция, Белгия, Италия, Полша, Унгария, Австрия, и България.\nКапана стана център на графичното изкуство\nВ периода от 22 до 24 май Капана се превърна в територия на графичното изкуство. Подчертавам, че не става дума за графичен дизайн, а за традиционната графика,включваща методи като литография, офорт, суха игла, монотипия, висок печат, гравиране, изработване на клишета, рисуване с туш, молив, въглен, запознаване с щампарството, подвързване, графични техники, изложби, работилници, прожекции, лекции и класически фото ретуш. Събитието се организира в подкрепа утвърждаването и възраждането на Капана като квартал на творческите индустрии и занаяти. Артисти изложиха своите творения в арт клубове и галерии с вход свободен за всички граждани,а други творци решиха да ни запознаят с изкуството си показвайки ни процеса нагледно,чрез демонстрации и уъркшопове. Отделно от демонстрациите и изложбите в бар ‚‘‘ Download ’’ и в ‘‘ Петното на Роршах ‘‘ се проведоха лекции и прожекции за графичното изкуство.\nАз ще ви запозная с няколко артисти и творчеството им ,които ми направиха голямо впечатление,въпреки че ако можех, бих ви предоставила информация за абсолютно всеки един от художниците,взели участие в събитието,защото го заслужават.Но уви-физически бе невъзможно.\nВ арт кафето Basquiat Wine & Art бяха изложени графики на художника Сашо Костов,които се разпродадоха доста бързо. Името му е вече добре познато , тъй като това далеч не е първата изложба на артиста. Никога не е учил рисуване, а просто по усет, с талант и много желание твори. Самоопределя се като професионален драскач, но поглеждайки картините му, не би останал с подобно впечатление. Всяка една линийка е изпипана не с око или ръка, а със сърцето на художника\nВ звуковият капан Sound Trap се проведе изложба на фотографиките на Иван Шопов и Ели Жотова под името ,,Графотони‘‘. Тези млади таланти ме възхитиха и вдъхновиха с креативността си и непреодолимото желанието да творят.\nИван Шопов е бийт герой с много имена (Drum Kid, Cooh , Balkansky). Роден е в гр.Троян през 1982г. Израснал в ателието на майка си,той започва да рисува от 6-годишна възраст.В продължение на 5 години изучава керамика,приложни изкуства и скулптура в Художествената гимназия в Троян.Там за първи път опитва техниката ‘‘суха игла‘‘ и открива влечението си към графиката.След завършването на гимназията Иван кандидатства в Националната художествена Академия,където попада в класа на проф.Христо Стайков.Там усъвършенства техниките ‘‘ суха игла‘‘ и литография.По време на обучението си в София започва успоредно да се занимава и с музика.През 2005г. Е издадена първата му плоча с негова музика,след което той продължава да се занимава и с двете начинания.Превръща креативността си в кариера.До момента Иван Шопов има над 70 издадени плочи.\nЕли Жотева е родена в България,но израства в Лос Анджелис.Тя е интер-медиен артист с фокус върху визуалните изкуства.Изучавала е фотография в колежа Санта Моника,а през 2013г. Завършва Изящни изкуства в Южнокалифорнийския университет.През последното десетилетия тя прави изложби в Европа,Северна Америка и Австралия.Творческата й практика се охарактеризява с това ,че често съчетава експерименталната фотография със светлинно-звукови инсталации и site-specific скулптури.\nНа ул.Магура станах свидетел на демонстрация на графична рисунка в цвят от Димитър Кацаров на фона на музиката от ‘‘Modern Electric Blues Session‘‘ и ‘‘Electro Swing Session‘‘.Драгомир Димитров ни запозна с много интересна техника,която спада към колографията и представлява директна манипулация на графичната плоскост с редица подходящи материали.Такива са например някои видове твърди PVC лепила, моделинови пасти и др.След манипулацията ,изработената матрица бива отпечатана по метода на дълбокопечатните техники (офорт,суха игла),на високопечатните(линогравюра,дърворез) или в комбинация от двете.Техниката е силно интуитивна,много пластична и гъвкава и позволява голям набор от комбинации с други класически графични техники.\nПозитивен ли е Арт Позитив\nМного въпроси задава в Баня Старинна изложбата „Отклонение: може ли хаосът да е норма, а нормата отклонение“\nФестивалът за съвременно изкуство „Арт позитив“ за дванадесети път посрещна своите посетители в Баня „Старинна“. Тенденция на днешния арт е да провокира, а това е крайно осезаемо в Баня „Старинна“, даже свръх. Влязох в Центъра без очаквания, а излязох безмълвна. Не знам как да определя тази изложба. Единственото безспорно и несъмнено твърдение е, че е сетивна.\nДеветнадесет млади автори представиха своите проекти и идеи, които повлияха по различен начин на зрителите. Може би заради тайните ми симпатии към физиката, общата работа на Любомир Хаджийски, Мартин Москов и Петя Миланова ме впечатли. Техният проект носи заглавието „Киматика на звука“ и представлява интерактивна инсталация, която под движение на човешка ръка пуска музика, задвижва огън и вода. Авторите правят връзка между психологията и физиката, като стъпват на основата, че всяка човешка мисъл и всяко човешко същество има свое трептене, което се разпространява като вълна и се улавя от други хора.\nИ докато все още пазех лицето на усмивката си, се натъкнах на видеото на Трифон Ташев, което може би ме стресна. Видеото представлява водещи откъси от новинарски емисии, които ескалират до фестивала в Рио. За фон на репортерите се чува фонов шум, който честно казано е малко плашещ. Идеята на Ташев е да представи човешкото свикване в негативизма и дълбоката радост, че това в телевизора не сме ние.\nИзложбата под надслов „Отклонение: може ли хаосът да е норма, а нормата отклонение“ задава много въпроси. На някои от тях отговори ще намерите вътре, а други сами ще трябва да откриете.\nСтраница 1704 от 1931


Аз навярно съм прав... Блогът на Мариян Иванов: Мегафарс\nВ един окръжен съд продължава едно мегадело. За определението “мега”, сме си виновни ние журналистите. Една от целите на медиите е да са проводник на информация. За съжаление, понякога и ние се превръщаме прекалено много в проводници, понякога забравяме, че ние сме хората, които да интерпретираме казаното, да преценим кога то обслужва само едната страна и да сме обективни. Затова, аз, само и единствено от мое име, се извинявам за определението “мега”. Защото понякога, то става “мегацирк”.\nТака се случи и снощи в една съдебна зала, в заседание, което продължи до 23 ч. и бе прекъснато по искане на един от адвокатите на обвиняемите, заради късния му час.\nДруг защитник заплаши, че ако заседанията на приключват до 17:30, той няма да участва в процеса. Имало си работно време.\nВ американските филми съм виждал как съдията определя редът в залата, отстранява хора, които го нарушават... Снощи, с безкрайните ми уважения към един председател на съдебен състав, той позволи адвокати и прокурори да му се качат на главата в преносен смисъл. От юристи съм чувал, че законът има и дух, а не само алинея. Вчера Темида бе опорочена с едно адвокатско разкъсване на свидетелка. Разбирам и съзнавам, че защитниците си имат своите опасения, тези и мнения, но да питаш свидетел защо точно от този магазин си е купувал хляб, да речем, а не от друго място, граничи с цинизъм. Разпитваната правилно отговори: Ще си купувам хляб, откъдето си искам.\nМегаделото се превърна в мегацирк, когато адвокатът буквално крещеше на свидетелката, мотивирайки се, че тя не го чувала. Когато прокурор поиска да се обясни какво означавало понятието “сложена маса” – дали манджата била сипана или е била още в тенджерата. Когато прокурор поиска въпрос да бъде оттеглен с мотива “защото така!”. Когато адвокат иска да те изкара малоумен, защото не помниш как се е казвала паралелката, в която си учил преди повече от 20 г.\nВъзможно е свидетелката да лъже, да не си спомня добре, да е забравила, да е подучена, а също и да казва истината. Това не мога да кажа. Но в такъв момент, Темида показва, че в нейните зали няма дух – има точки и алинеи. А до колко и те се спазват е спорен въпрос. Една колежка направи мъдър извод: Значи, ако видите убийство, бягайте надалече, не казвайте на никого, защото ви очаква това. Защото, ако цитирам един адвокат, този разпит е гавра със свидетел.\nПримерите, с които мога да подкрепя думата “мегацирк” са много, но не смятам повече да продължа в този дух. Самото мегадело няма да коментирам. Защото то може и да не съществува. Но за съжаление е реалност. И ако вие попаднете в такава ситуация, което не ви пожелавам, не очаквайте защита от някого. Светът може да е голям, но спасението определено не е в съдебната зала.\nВ България се случва много често...\n29 юли 2011 г., 23:34 ч.


Thepsatit View Resort - НАЙ-НИСКИ ЦЕНИ от agoda.com\nВиж всички 34 места за настаняване в Чаяфум.\n909 M.1,Watabak sub-district, Thep Sathit, Чаяфум, Тайланд, 36230 - Много добро местоположение - вижте на картата\nИмате въпрос относно Thepsatit View Resort?\nВ близост Thep Sathit Thep Sathit Градски Център Чайяфум Chatturat Градски Център Чайяфум Thep Sathit\nПовече за Thepsatit View Resort\nПостроен през 2555, Thepsatit View Resort е важно допълнение към Thep Sathit и разумен избор за пътуващи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nThepsatit View Resort прави всичко възможно гостите да се почувстват удобно. Затова хотелът предоставя най-добрите услуги и удобства. Най-важните съоръженията на хотела са Wi-Fi връзка в общите части, паркинг, ресторант, вестници, общ салон/телевизионна зона.\nНасладете се на висококачествените удобства по време на престоя си тук. В някои стаи са на разположение телевизор с плосък екран, безжичен интернет достъп (безплатен), хидромасажна вана, стаи за непушачи, климатик, които ще помогнат на гостите да релаксират след дългия ден. През деня можете да се насладите на отпускащата атмосфера благодарение на воден парк, басейн (за деца). Каквито и да са поводите за Вашето пътуване,Thepsatit View Resort е най-доброто място за престой, което можете да изберете в Thep Sathit.\nПоследна реновация на хотела: 2560\nВсички типове туристи (28)Пътуващ по бизнес (4)Двойка (6)Самостоятелно пътуващ (2)Семейство с малки деца (7)Семейство с големи деца (7)Група (2)\nNatthawadee от Тайланд\nNACHAPAT от Тайланд


Финансови несгоди - стрес №1 за българина - Труд\nПетък 23.10.20 / 08:37\nПетък / 23.10.2020 / 08:37\nФинансови несгоди - стрес №1 за българина\nОсвен финансови проблеми, 46% от българите имат цялостно чувство на тревожност, а 44% са стресирани заради здравословното си състояние.\nЕдна пета се оплакват от проблеми в брака и страх от съкращение\nГърците се тревожат за финансите си, сърбите са в червената зона\nВ Унгария са по-спокойни от хората на Балканите\nПарите или по-скоро липсата им, е причина 49% от българите да се чувстват стресирани. Това показва социологическо проучване на IPSOS в 12 държави, по поръчка на “Хуавей”, сред които и България, което показва как нивото на стрес и тревожност са се променили през последните месеци, кои са основните източници на стрес и как хората се справят с него. Данните показват, че освен финансови проблеми, 46% от българите имат цялостно чувство на тревожност, а 44% са стресирани заради здравословното си състояние. Една пета от хората у нас се тревожат да не останат без работа, докато 19% не са удовлетворени от брака си, а 14% имат проблеми в работата.\nВ повечето изследвани държави картината за стреса на хората е подобна, макар и личните здравословни проблеми и тези на роднините да са посочвани по-рядко. В Хърватска обаче претовареността със задължения и задачи е много по-често даван отговор, а в Австрия личните здравни проблеми са на едно ниво (35%) с чувството за несигурност, при отново водещ отговор (45%), свързан с финансовите проблеми.\nОказва се, че ние сме най-малко стресирани спрямо народите в съседните ни държави, участвали в проучването. 67% от българите се чувстват разтревожени, като всеки втори е станал по-стресиран в последните месеци, заради възникването на пандемията от COVID-19 и мерките за изолация, които бяха в сила през април и май тази година. Въпреки че делът на стресираните хора е доста повече от половината анкетирани и един от най-високите сред 12-те изследвани държави, това не е най-високият процент в изследването. По-стресирани от нас са хората в държави като Турция, Полша и Литва, а в Сърбия делът им дори минава 80%.\nВ “зелената” зона - под 50% стресирани сред населението, попадат Унгария и Финландия, показва още проучването. В Румъния 65% се определят като стресирани, а при 55% стресът се е увеличил през последните месеци. Оказва се, че освен високото ниво на стрес при сърбите (80%), 87% от гърците споделят, че са разтревожени, а при 65% нивото на стреса се е повишил през последните месеци. Цели 60% се тревожат за финансите си, една пета за брака си, а 15% казват, че имат твърде много ангажименти, което ги стресира допълнително. Обезпокоителен детайл е, че у нас 13% се определят като много силно стресирани. Този негативен показател е още по-подчертан в Сърбия - 20%, и особено в Гърция с цели 32%.\nИнтересно е, че например в Полша водещият отговор за причините за стреса не е финансовото състояние, както на Балканите, а е физическата форма (29%), докато в България той фигурира, но в много по-малка степен (17%). Интересно е и друго - текущото финансово състояние като основна причина да се чувстваме нещастни е посочено от над 40% от анкетираните само в две държави - България и Гърция.\nБедността ни прави нещастни\nCOVID-19 увеличи напрежението\nВъв всички държави се наблюдава чувствително повишаване на стреса през последните месеци. В България за увеличение споделят 57% от анкетираните, докато при 7% то се е понижило. По принцип щастието е въпрос на субективна преценка, но на конкретен въпрос “Какво ви кара да се чувствате нещастни”, 42% от българите посочват финансовото си състояние. Следващите най-много посочвани причини за нещастие у нас са цялостното качество на живот и качеството на съня (24%), следвани със съвсем малка разлика от трудности в балансирането на личния и служебния живот (22%).\nТеодора Пампулова, психолог, пред “Труд”:\nТревожността причинява диабет и псориазис\nПоради забързаното ежедневие все повече деца и тийнейджъри имат загуба на енергия\nНамалява възрастта за появата на паник атаки\nСпоред Теодора Пампулова, детски психолог и координатор на Дружеството на психолозите за Пловдив и региона, болести и състояния, като диабет и псориазис, се появяват в резултат на невъзможността на човек да се справи със стреса около себе си.\n“През последните години все повече българи търсят психологическа помощ и подкрепа. Няма статистика какъв е точният им процент, тъй като към момента консултациите с психолог и психотерапевт не са по здравна каса, но се забелязва все по-ярко невъзможността за справяне с ежедневния стрес, свързан с работата, финансовата нестабилност, съхраняването на благополучието на семейството и влошеното лично здраве”. Това сподели за “Труд” Теодора Пампулова, детски психолог и координатор на Дружеството на психолозите за Пловдив и региона.\n“Поради забързаното ежедневие все повече деца и тийнейджъри също се оплакват от загуба на енергия, напрегнатост, нарушения в съня и храненето. Пада драстично и възрастта за появата на паник атаките (10-11 години), като все повече млади хора търсят консултация със специалисти занимаващи се с психично здраве. Все повече деца под 12 години страдат от тревожно разстойство”, уточни специалистът.\n“Често личните лекари насочват своите пациенти към консултация с психолог, тъй като за здравословните им проблеми липсва физиологична причина. В много от случаите направените медицински изследвания показват нормални параметри, но човекът продължава да се чувства зле. Именно в тези случаи медикаментозното лечение, предписано от лекар, се съпровожда с психотерапия”, допълни психологът.\nСпоред нея болести и състояния като псориазис, хашимото, диабет, главоболие и мигрена, болести на сърцето, болки в корема, психични разстройства и други, се появяват в резултат на невъзможността на човек да се справи със стреса около себе си, с липсата на време или възможност за качествена почивка, с нездравословното хранене и неспокойния сън.


PZdnes | Днес новината си ти | 2019 март 13\nмарт 13, 2019 Няма коментари. Пазарджик Stefka Vencheva\nМалко преди 18.30 часа днес достъпът до социалната мрежа Фейсбук бе блокиран. Потребители съобщиха, че имат затруднения и с ползването на Instagram. Съобщение показва, че се работи върху отстраняването на проблема: Sorry, something went wrong. We’re working on it and we’ll get it fixed as soon as we can. (Съжаляваме, нещо се обърка. Ние работим по отстраняването му, колкото се може по-бързо). Какви са причините за срива във Фейсбук не е ясно. След\nПазарджиклията Иван Тилев си тръгна с петстотин лева от „Стани богат“ след като не успя да се пребори с въпрос, който касаеше криптодепресията. Оказа се, че става дума за географски термин, а не за криптовалута, както предложи младият ни съгражданин. В крайна сметка той поясни, че е дошъл в предаването, за да се забавлява, а не да печели пари. Преди да стигне до препъни камъкът си, той се обади на\nмарт 13, 2019 Няма коментари. Стрелча, Хората Stefka Vencheva\nКметът на Стрелча Стойно Чачов ще даде пресконференция в петък, това ще стане в присъствието на партийния му шеф Румен Петков. След вчерашната акция по издирване и изземване на документи и компютри от сградата на Община Стрелча, днес прокуратурата запази мълчание. Все пак стана ясно, че е образувано досъдебно производство по обвинение за принуда, но обвинения все още не са повдигнати срещу градоначалника. В причина за скандала се превърна обвинение\nмарт 13, 2019 Няма коментари. Пещера Stefka Vencheva\nХванаха безстопанствени коне в землището на Радилово\n16 коня са били задържани от служители на Община Пещера в землището на с. Радилово днес. Установени са собствениците на животните. Единият от тях е платил глобата за своите два коня и те са били освободени. Другият собственик е установен след като е била възможна идентификацията на един от конете, който е допуснал ветеринарния лекар на Пещера да го провери за чип. Другите коне са диви и допускат до себе\nмарт 13, 2019 Няма коментари. Пещера, Хората Stefka Vencheva\n„Властта е особен вид афродизиак, особен вид наркотик. Един силен мъж може да преспи с най-красивата жена и повече да не я пожелае. Докато ако преспи само една нощ с властта, я иска за цял живот.“ В това е убедена Елена Чамуркова – автор на роман, който разбуни духовете и накара много политици да се изчервяват. Става дума за книгата „Обществена поръчка“, която съвсем скоро бе издадена. Книгата ще бъде представена в Пещера,\nмарт 13, 2019 Няма коментари. Култура, Пазарджик, Сцена Stefka Vencheva\nАрия от операта „Риголето“ от Верди, Ария от операта „Така правят всички“ на Моцарт, Симфония №1 от Брамс и Сюита за пиано и струнен оркестър от Марио Пилати ще звучат утре вечер в концертна цала „Маестро Георги Атанасов“ . Началото на концерта утре е 18:30 часа, а гости – солисти ще са корейците Суджунг Сун на пианото и баритона Кангджи Чой. Музикантите ще свирят под диригентската палка на италианеца Андреа\nмарт 13, 2019 Няма коментари. Пазарджик, Хората Stefka Vencheva\nКушии за Тодоровден ще има навръх празника в Професионална гимназия по селско стопаство “Царица Йоанна“. Началото ще бъде в събота, 16.03.2019г., от 11.30ч. в двора на 120-годишното школо. За ПГСС “Царица Йоанна“ това е и професионален празник от 1996г., когато се откриват паралелките по специалността „Коневъдство и конен спорт“ и традицията продължава с професията „Ветеринарен техник“, по която се обучават ученици от 2010г. Празникът се организира с подкрепата на Община\nмарт 13, 2019 Няма коментари. Пазарджик, Спорт Stefka Vencheva\nГрамота за популяризиране на доброто име на Пазарджик получи Нешо Пелтеков, който през изминалия месец успешно изкачи най-високата планина в Африка – Килиманджаро с връх Ухуру (5895 м). „На бизнесмените пари не даваме.“ – пошегува се кметът Тодор Попов, но показа знаме с герба на Община Пазарджик, което Пелтеков ще изкачи на следващия връх. Той е предприемач, който развива основната си дейност в Пазарджик, но също така е и любител\nБългарското знаме, с дължина 141 метра, колкото са годините от Освобождението на България, ще бъде ушито и изнесено с тържествено шествие в Денят на Тракия – 26 март. Съвместната инициатива на Община Пазарджик и местната структура на ВМРО за пореден ще отдаде дължимото на едно от великите в историята на България събития – Одринската епопея, съобщи днес кметът Тодор Попов. Превземането на Одрин е последният решителен удар срещу Османската империя,\nНа 22 и 23 март Пазарджик ще бъде домакин на Първото Национално състезание – конференция за училища посланици на Европейския парламент в България „Европейският парламент избран от мен ‘2019“. Младшите посланици от Профилирана гимназия „Иван С. Аксаков“ ще посрещнат представители на 22 училища-посланици на Европейския парламент от България. Конференцията се провежда под патронажа на кмета на Община Пазарджик, а нейни гости ще бъдат Мария Габриел – европейски комисар по цифрова\nмарт 13, 2019 Няма коментари. Местни избори 2019, Пазарджик, Хората Stefka Vencheva\nЕлена ДЕЯНОВА Пролетта няма търпение, втурна се в Детска градина „Дъга”. И как да не бърза? Там я очакваха най-засмените деца от III-та група, готови да я поведат по зелените поляни, изпъстрени с цветя и ухания, да и покажат всички пътечки в Голямата гора и всички нейни обитатели, заедно с птиците, буболечките и пеперудите. С техния глас децата изиграха и изпяха веселата музикална приказка „Медунко”. Беше изненадващо, прекрасно и поучително.\nмарт 13, 2019 Няма коментари. Гурме, Култура, Пазарджик Stefka Vencheva\nЗапочваме програмата в годината на Европейска столица на културата Пловдив 2019 с представяне на Кипър и Гърция и представители на техните общности в Пазарджик. Тематичната кулинарна вечер ще се състои на 18 март от 18:30 ч. в Механа „Трифон Зарезан“. Ще чуем личните истории на Георгиос от Кипър и Панделис от Гърция, любопитни факти от страните на произход, вкусни традиционни храни. Домакините ще приготвят ястията шефтали кебап, кипърски картофи с\nОтстъпка от стойността на местните данъци и такси ще получат всички жители на блокове в Пазарджик, които системно полагт грижи за чистотата на парковете, алеите и градините между жилищните сгради, това заяви днес кметът на града Тодор Попов. „Искам да стимулираме желанието на хората да обитават чиста среда и самите те да се стараят и допринасят за нейното облагородяване. През април отново ще имаме кампания за „Чист и зелен Пазарджик“,\nмарт 13, 2019 Няма коментари. Бизнес, Пазарджик Stefka Vencheva\nПриключи първият етап от проекта на Ариете Логистикс ЕООД за строеж на собствена производствена база, съобщи днес на редовния си месечен брифинг кметът Тодор Попов. Четиристотин работни места ще бъдат осигурени от фирмата, която е разгънала своите производствени сгради на площ от 5000 кв.м. Площта е закупена през 2018 г. , а общият ѝ размер е 82 000 кв.м. Те ще бъдат застроени на три етапа, а общият брой на\nмарт 13, 2019 Няма коментари. Култура, Пазарджик, Сцена, Хората Stefka Vencheva\nПазарджиклията Иван Тилев започна снощи участието си в играта на БНТ – „Стани богат“. Тази вечер той ще продължи след като успешно премина първите пет въпроса, зададени от водещия Михаил Билалов. Иван Тилев е възпитаник на ЕГ“Б.Брехт“ в областния град, а в момента е студент в УНСС, специалност „Икономика“. „Дали ще му заверя книжката, зависи само от неговото представяне“. – пошегува се още в самото начало водещият. Опасността Иван да\nЕксперти от РИОСВ-Пазарджик извършиха проверки за незаконна търговия със защитени пролетни растения в търговски обекти и пазари за цветя в Пазарджик, Пещера, Батак и Брацигово. Не са констатирани нарушения на Закона за биологичното разнообразие. Превантивният контрол се осъществява на територията на цялата страна и е по повод настъпването на сезона на цъфтеж на пролетните цветя. Редица пролетни растения, като двата вида растящи в природата кокичета, някои видове минзухари, иглики, перуники,


Galt Toys, Изкуство с пайети "Джунгла" - Малчугани\nGalt Toys, Изкуство с пайети "Джунгла"\n13,52 лв 15,90 лв Изчерпан\nНаправете сами 4 уникални картини с пайети и ги окачете във вашата стая. Обелете задния лист, вземете... [прочети още]\nТворчески комплекти, Креативни комплекти, Направи си сам, Комплекти с пайети, фолио и пясък\nНаправете сами 4 уникални картини с пайети и ги окачете във вашата стая. Обелете задния лист, вземете пайетите с помощта на вълшебната писалка и ги сложете върху вашата картина. Внимавайте цветът на пайетите да е такъв, какъвто е на картинката.\nСъдържа: 4 картини с пъстри рамки, повече от 800 пайети (6 мм диаметър) в различни цветове и вълшебна писалка.\nРамер на всяка картинка: 15 x 21 см. - А5\n3D фигурка от пайети, Коте\nKомплект за рисуване с цветен пясък, Еднорози\nИзкуство с пайети и блестящ пясък, Мече\nИзкуство с пайети рамка за снимка, Цветя


Официално: Бездимните цигари ще се облагат с по-висок акциз от есента\nОфициално: Бездимните цигари ще се облагат...\n26 Юли 2018, 17:46 2026\nДепутатите приеха и на второ четене измененията в Закона за акцизите и данъчните складове.\nТе решиха акцизът за бездимните цигари да бъде 40% от този на обикновените цигари. Така акцизът за тези изделия ще бъде 233 лева за 1 кг тютюн при 152 лева за килограм досега. Промяната влиза в сила от 1 октомври 2018 година.\nТемата предизвика остри дебати сред управляващите. Първоначално парламентът предложи бездимните цигари да се облагат с акциз, равен на този на останалите. При обсъждането на промените обаче депутатите решиха да предложат по-ниска ставка.\nМежду двете четения на закона отпадна и предложението с акциз да се облага и бирата в опаковки над 5 литра.\nВ момента акцизът за кутия бездимни цигари е 0,93 лв. А ако акцизът се изравни с този на цигарите, ще бъде 3,54 лв. за кутия. На 24 юли парламентарната бюджетна комисия, която е водеща, прие предложенията на второ четене.


2020-03-26 / 06:35:33 / Тема: коронавирус / fakti.bg\n2020-09-21 / 12:46:23 / Тема: коронавирус\nФинландия промени условията за влизане в страната за български граждани,...\n......... 4055, (+358 9) 458 4035, а в извънработно време на: (+358) 44 055 0547. Сигнали и молби за съдействие при бедствени ситуации на български граждани се приемат денонощно и на телефонните линии на дирекция "Ситуационен център": (+359 2) 948 24 04; (+359 2) 971 38 56 или на имейл [email protected]\n2020-09-21 / 12:37:53 / Тема: коронавирус\nБританският принц Чарлз предупреди, че кризата с изменението на климата...\n......... от твърде много години – пренебрегвана, очерняна и отричана”. “Сега тя бързо се превръща във всеобхватна катастрофа, която ще намали въздействието на пандемията от коронавируса,” каза той. 71-годишният Чарлз, който самият се зарази с коронавирус през март, отдавна е привърженик на движението за устойчивост и глобални действия срещу климатичните промени.\n2020-09-21 / 12:23:03 / Тема: коронавирус\n......... слагат се в чантите, сменят се между децата, нали разбирате, че някаква съществена предпазна сила няма да имат“, отбеляза общопрактикуващият лекар. „Това е въздушно-капкова инфекция, в която дългосрочно всички ние имаме риск да се разболеем над 90%. Кой ще преболедува по-леко, кой по-тежко, вече е отделен въпрос“, допълни д-р Чобанова.\n2020-09-21 / 12:21:53 / Тема: коронавирус\nБроят на заразените с коронавирус в Турция е нараснал с...\n......... седмица. Според просветния министър вероятно по-нататък ще започнат да посещават занятия в училище учениците от 8,9 и 12 клас. Останалите ученици ще учат онлайн през първото полугодие. Просветният министър обяви, че в предстоящите три седмици всички ученици ще бъдат снабдени безплатно с маски. Учениците в Турция са около 18 млн.\n2020-09-21 / 11:01:12 / Тема: коронавирус\nЧешкият министър на здравеопазването Адам Войтех подаде оставка заради ръста...\n......... на първата вълна на COVID-19. През последните две седмици са били регистрирани средно 193 нови случая на 100 000 души, сочат данните на Европейския център за превенция и контрол на заболяванията. По данни на университета „Джонс Хопкинс” в Чехия към момента има над 49 000 потвърдени случая на коронавирусна инфекция.\n2020-09-21 / 10:45:43 / Тема: коронавирус\nОт днес до 4-ти октомври гръцките власти въведоха в област...\n......... 20 души. Властите препоръчват на гражданите над 65 години да ограничат излизанията навън. Мерките се налагат поради увеличените случаи на заразени в област Атика. Ако в рамките на две седмици не се намалят случаите правителството обмисля и ограничаване на движението навън за част от жителите на най-голямата гръцка област Атика.\n2020-09-21 / 10:25:43 / Тема: коронавирус\nНовозеландските власти регистрираха нулев прираст на заразени с коронавирус, заяви...\n......... продължи да е в сила повишената степен на опасност в сферата на здравеопазването. Ардърн съобщи това след заседание с високопоставени депутати, отбелязва AP. Страната с население от 5 милиона души въведе повторно някои ограничителни мерки заради увеличаването на случаите на заразяване с коронавирус в Окланд, където сега ситуацията изглежда овладяна.\n2020-09-21 / 10:02:33 / Тема: коронавирус\n......... да продължи вечно”, отбеляза Гейтс. Според него нивото на ваксинация в света по време на пандемията е спаднало с 14%, "унищожавайки напредъка, постигнат през последните 20 години". Той изрази разочарованието си, че САЩ "не успяха да се докажат, че помагат за набавянето на ваксини за развиващите се страни", допълни NOVA.\n2020-09-21 / 08:20:23 / Тема: коронавирус\nНяма научна статия, която да е против маските. Това обясни...\n......... срещу маските го правят за лично удовлетворение", допълни проф. Кантарджиев. Той уточни, че изпускането на маските на земята в училище е от приемливите рискове. "Краткото носене по коридорите е по-добро там, където се събират много деца", посочи той. Кантарджиев изрази надежди положението да не се влоши до края на ноември.\n2020-09-21 / 15:32:13 / Стандарт\n......... Това е станало, въпреки обещанието на финасовата институция да спре този вид практики.Един от най-близките приятели на Путин - милиардерът Аркади Ротенберг, е използвал банката „Барклис” в Лондон за пране на пари и за да заобиколи санкции. През 2018 г. американските власти го включиха в списъка със санкционирани физически лица.\n2020-09-21 / 15:32:04 / Факти\nФА започна разследване срещу треньора на Суонзи Алън Тейт, съобщи...\n......... на съперника Хон Торал. В същото време треньорът хвана испанеца за гърлото и го хвърли на терена. След това ситуацията едва не прерасна в сбиване. The FA is investigating Swansea coach Alan Tate after an altercation with Birmingham City midfielder Jon Toral during Saturday's game. — Sky Sports News (@SkySportsNews)\n2020-09-21 / 15:31:53 / Новини\nСветогорският манастир "Свети Павел" е поставен под карантина, след като...\n......... Всичко по темата: Епидемията коронавирус (COVID-19) 12408 Свалена е карантината в детско отделение на пернишката болница Здравен министър: При наличие на успешна ваксина животът ще се нормализира през лятото на 2021 г. Учителка в детска градина в Смолян позитивна за COVID-19 Повече за Коронавирус най-ново: лесни стъпки: просто ръководство: eпидемия:\n2020-09-21 / 15:31:33 / Covid-19\nВъзрастна жена от русенско село е дала 6 600 лева...\n......... болницата”, който ще дойде на адреса за да ги получи. Пратеникът пристигнал пред дома ѝ около 13 часа и тя му предала нагласените пари, като в същото време още разговаряла с „доктора” по телефона. Жената разбрала, че е измамена по-късно и подала сигнал в полицията. По случая се води разследване.\n2020-09-21 / 15:31:22 / Петел\nСнимка: БулфотоЧаст от кв. "Левски" ще е без вода до...\n......... абонатите от местностите: "Ален мак", "Кабакум", к.к."Чайка" и част от к.к."Златни пясъци" - до около 18 часа.Съобщете ни, ако видите грешки и нередности в статията или коментарите. Пишете директно на [email protected] Ще обърнем внимание!За реклама в "Петел" на цена от 50 лева на ПР публикация пишете на и вижте още в - .Прочети тук -\n2020-09-21 / 15:31:13 / Страната\nВтори фалстарт на делото за строежа на хотелски комплекс край...\n......... направена и екооценка за изграждането на ваканционния комплекс на Шофьорския плаж край Созопол. Държавното обвинение е образувало и досъдебно производство срещу главния архитект на Община Созопол през 2018 година. Обвинението е за нарушени служебни задължения при издаване на разрешението за строеж на етапното строителство на подпорната стена край Алепу.По публикацията работи:\n2020-09-21 / 15:31:03 / Европа\nАкциите на Rolls-Royce се сринаха до най-ниското си ниво от...\n......... в събота. Вариантите включват „разнообразие от варианти, включително издаване на акции и потенциално други форми на предоставяне на дял. Нашата оценка включва и емитиране на нов дълг “, посочват още от Rolls-Royce Компанията заяви, че не е решила кога ще стартира някои от вариантите за набиране на средства, както и времевия период.\n2020-09-21 / 15:30:23 / Авто\nПроизводителят на смазочни материали Castrol проведе изследване, чиято задача беше...\n......... допитването биха разгледали възможност за преминаване на електромобил, само ако такава версия се предлага за любимия им модел. Притежанието на електромобил се оказа по-евтино от това на бензинова кола Електрическите автомобили се оказват по-евтини за притежание за дълъг период от време, дори първоначалната цена, платена за тях да е по...\n2020-09-21 / 15:30:13 / Плевен\nИзкърпване на дупки в настилката на улицата покрай блокове 225,...\n......... Тодорово. На работа - без автомобил, призовава Община Плевен По повод Седмицата на мобилността Община Плевен продължава да популяризира екологичните начини за придвижване в градска среда. Мотото н... Сред планираните дейности са и такива по организация и безопасност на движението, както и възстановяване след аварии на ВиК и ТЕЦ.\n2020-09-21 / 15:29:02 / Здравеопазване\nВаксината срещу коронавирус трябва да бъде въпрос на личен избор....\n......... ефективни и за евентуален следващ коронавирус. "Трябва да се научим да живеем пълноценно, въпреки вирусите. Ние живеем с милиони вируси. Няма как да живеем в стерилно пространство и не бива да живеем така. Не трябва да се прекалява. Моментните инструкции за дистанция и дезинфекция са достатъчни", каза още Радостина Александрова.\n2020-09-21 / 15:28:43 / Спорт\nЛивърпул заслужено се наложи с 2:0 над Челси в дербито...\n......... Ливърпул заслужено се наложи с 2:0 над Челси в дербито на втория кръг на Висшата лига, а мениджърът на мърсисайдци впечатли с феърплей.  link1"> Gulliver/GettyImages\n2020-09-21 / 15:28:23 / Спорт\nСпортинг (Лисабон) засвидетелства своето възхищение от бившия си футболист ,...\n......... една кампания в първия тим на Спортинг, в която записа 25 мача в елита на португалското първенство. The name of the best player ever is now perpetuated at our Academy Sporting CP's Academy is now called — Sporting CP English (@SportingCP_en) Клубът работи върху определянето на дата за официалната церемония.\n2020-09-21 / 15:28:13 / Спорт\nЛеон Едуардс е готов за битка с бившия шампион Колби...\n......... се тревожете. Аз ще победя расиста, отрепката Колби Ковингтън през декември. Нека видим дали той ще влезе в клуба с тези, които не искат да се бият с мен. Нека видим дали и той ще бяга от мен.”Едуардс е с рекорд 18-3 в ММА и няма загуба от 5 години.\n2020-09-21 / 15:27:13 / Мениджър\nВторият човек в управляващата партия на френския президент Еманюел Макрон...\n......... Долната камара на Народното събрание означава, че тя все още може да приема закони.Много анализатори очакват изборите през 2022 г. да бъдат надпревара между Макрон и крайнодясната лидерка Марин льо Пен. Макрон през последните месеци забележително измести тона си вдясно, говорейки твърдо, особено по отношение на сигурността и срещу ислямския екстремизъм.\n2020-09-21 / 15:26:33 / България\nицепремиерът и министър на туризма проведе работна среща с Н.Пр....\n......... за туризъм и прекрасни места за посещение, каза посланикът. И добави, че правителството на ОАЕ е изключително благодарно на България за това, че включи страната в списъка от държави без карантина. Двамата обсъдиха и възможността за подписване на Меморандум за сътрудничество в областта на туризма с Министерството на икономиката на ОАЕ.\n2020-09-21 / 15:26:25 / Спорт\nРъководството на Локомотив (Пловдив) не приема предложението на ЦСКА-София двубоят...\n......... подобен компромис с тима от "Армията". "Питахме треньора дали е съгласен мачът да бъде отложен. Той каза, че няма как да се случи. Ръководството на клуба също не е съгласно. Мачът ще се играе", заяви Чаво пред "Гонг". efbet Лига 6 кръг, неделя 20 септември Етър 1:3краен резулат Локомотив (Пловдив)\n2020-09-21 / 15:26:13 / Факти\nКНСБ настоява за спешна среща между правителството, синдикатите и работодателите...\n......... на осигурителния доход, върху който те се осигуряват. Терминът „преизчисление“ е нещо изключително непрофесионално от наша гледна точка. Колко пъти в живота на един пенсионер може да се определя наново неговата пенсия“. От КНСБ предлагат за обсъждане минималната пенсия догодина да бъде 45 процента от минималната заплата или 292,50 лева.\n2020-09-21 / 15:26:02 / Петел\nСнимка: БулфотоГЕРБ сме в абсолютното си право да отстояваме своите...\n......... темата за ситуацията в страната и обяснили какво се случва в България и кой стои зад протестите.Съобщете ни, ако видите грешки и нередности в статията или коментарите. Пишете директно на [email protected] Ще обърнем внимание!За реклама в "Петел" на цена от 50 лева на ПР публикация пишете на и вижте още в - .Прочети тук -\n2020-09-21 / 15:25:53 / Америка\nПрезидентът на САЩ Доналд Тръмп разкри, че ще съобщи номинацията...\n......... и Барбара Лагоа. Тръмп е принуден да води поредната битка в президентската си война Президентът на САЩ Доналд Тръмп призова ФБР цялостно да разследва обвиненията в сексуална агресия срещу номинирания от него кандидат за... "Финалното гласуване трябва да се проведе преди изборите. Имаме достатъчно време за това", смята Доналд Тръмп.\n2020-09-21 / 15:25:33 / Спорт\nНовото попълнение на Левски - Андриан Краев, говори пред клубната...\n......... ще покажа на какво съм способен, а ще науча и много. Пожелавам здраве на феновете и да идват да ни подкрепят. Те са 12-ият играч и показват всеки мач, че синята публика е най-добрата в България", заяви халфът. Официално: Левски подписа с Андриан Краев Офанзивният футболист парафира за една година


Начало Секси Отношения Най-любимите нестандартни пози на зодиите – част 1\nАко имате нов партньор, който се чудите как да подлудите под завивките или пък искате да разнообразите дългогодишната си връзка, може би астрологията ще ви помогне. Ето и кои са любимите пози на всяка зодия, за които тайничко си мечтае вашата половинка.\nОвните са първични, страстни и би им допаднал по-грубият и бърз секс. . Ако искате да съблазните човек от този огнен знак, може да заложите на кучешката поза – има достатъчно адреналин, страхотна гледка и може да бъде доста спонтанна.\nТелците са „класиците” на зодиака. Независими и щедри, те не си падат по твърде екстравагантните пози, но пък една по-разчупена класика би им допаднала много. Опитайте мисионерската с аксесоари като белезници, вратовръзки, шалчета и каквото имате под ръка.\nБлизнаците имат въображение, енергия и биха приели радушно всякакво разнообразие в секса. Те обичат да откриват нови пози, а не да изпробват вече съществуващи такива. Легнете на ръба на леглото, така че да можете да поставите ръцете си на пода. Оставете партньора ви да проникне отзад и се забавлявайте!\nРаците са нерешителни и често сменят предпочитанията си – понякога са груби, друг път – чувствени. В случай, че имате партньор, роден под този знак, може да пробвате обратно яздене, ако предпочитате поза, която не е толкова интимна.\nЛъвовете обичат любовната игра, почти колкото самият секс. Те се забавляват, подлудявайки „жертвата” си и карайки я да се чуди какво следва. За тях е подходящо да разнообразят тази увертюра с масаж с горещо олио, например, а съществената част отново да съдържа елементи на игра, например ролева.\nХората от тази зодия могат да бъдат изключително прецизни и аналитични. За да ги накарате да се наслаждават повече, от колкото да мислят, препоръчваме поза "изправен тигър". Застанете на ръце и крака, както за кучешката поза, но трябва да сте на ръба на леглото. Мъжът е изправен зад вас.\nЕтикети: Любопитно | зодии | секс


Георги Тошев: Единственото, което може да извоюваш за себе си е независимост - ЛИЦАТА\nот Иваничка Кючукова 24/09/2020\n“Децата на другата България” е най-новата документална поредица на Георги Тошев, с която ще се огледаме отвън навътре\nГеорги Тошев. В едната ръка с три торби, в другата с малък сак, пристига енергично, забързано, но с усмивка, под която грее фенска тениска на Pink Floyd. Човекът на път, винаги в движение, винаги готов да воюва и винаги с нова идея, която се подава от джоба му.\nРазговаряме навръх деня на Независимостта, а крилата на самолета, който го очаква само след няколко часа, му придават завършен вид на независим от границите и пространствата, търсещ човек. Ще отлети за Рим, за да открие фестивала на българския филм, където ще се излъчи и неговата лента за Стефан Данаилов – “Монолог”. Събитието съвпада и със старта на чисто новата му документална поредица по bTV “Децата на другата България” на 26 септември от 12:30 ч. После ще се завърне за малко, навярно само да смени куфара, и потегля към Виена, където пък ще представи филма си за Кристо Явашев “Образи”, който засне с него в Япония.\nВъпреки динамиката в която живее той не определя срок на разговора ни (явно границите не са неговата бира) и не отговаря, а общува.\n– Честит празник, г-н Тошев! Колко е важно да бъдеш независим?\n-Да бъдеш независим е определящо. Това е единственото нещо, което смятам, че човек може да извоюва за себе си. Всичко друго е относително защото зависи от много фактори – и здравето, и успехът, и богатствата, и признанията. Това да си независим в изборите си обаче е дълбоко и лично преживяване. Винаги съм бил независим. Разбира се работил съм с хора, за различни структури, но крайните решения съм ги взимал сам със себе си. Съобразявал съм се с обстоятелствата, но не съм зависил от тях. И това обяснявам на дъщеря ми и на моите студенти, че\nда се съобразиш с обстоятелствата е въпрос на интелигентност\nИначе хабиш много енергия. Но да бъдеш независим в избора си е много личен акт, защото отговорността е изцяло твоя. На мен например са ми предлагали 3 политически сили да бъда депутат, предлагали са ми да бъда заместник министър, предлагали са ми да бъда подставено лице на продуцентска компания. Но независимо от ситуацията, в която съм бил – икономическа, личностна или професионална, съм удържал да не го направя.\nГеорги Тошев Снимка: licata.bg\nЖивеем в един свят на зависимости и то не само към алкохол, дрога и секс. Зависими са един порочен кръг от хора, които се „изтриват“, за да имат моментно благополучие. Целият преход в България е създаден от хора, които са се „изтрили“. Те са маши в ръцете на други хора и са така навързани, че не могат да вземат никакво решение.\n-Как са свързани свободата и независимостта?\n-Да бъдеш свободен означава да правиш свободно изборите си, а за да ги направиш трябва духът ти да е независим. Мога да кажа, че в последните години професионалните избори, които съм направил са само мои. Да, те са съобразени със ситуацията, с медийния пазар, но това да правя едно или друго предаване, да напиша тази или друга книга, са само лични избори. Изборът на темите, въпросите, в повечето случаи гостите, които каня в предаванията си, тези компоненти на един добър медиен продукт изразяват мен. Дори личния ми вкус.\nПредаванията приличат на хората, които са ги създали!\nВечно пътуващият Георги Тошев Снимка: licata.bg\n-Започвате нова поредица „Децата на другата България“. Какви бяха мотивите ви?\n-Исках да разбера как нашите деца, които са родени в чужбина, като моето, или които са заминали много малки, но се наричат и се чувстват българи, какво се случва с тях през всички тези години. Как те се адаптират, как стават част от един друг свят, но запазват и съхраняват чувството си за идентичност. Аз не вярвам в плакатната форма на българщина, която е толкова популярна в последните години – да играеш хоро върху българския флаг, стъпквайки го…\nДа се чувстваш принадлежен, да говориш един език, който не ти е нужен в ежедневието, да се вълнуваш от това какво се случва, да си отговорен за това как държавата ти присъства погледната отвън навътре, и отвътре навън. Това е друго. Тези млади хора са много по-категорични, по-точно знаещи какво искат и как да го постигнат. С “Децата на другата България” исках неосъществилият се преход през последните повече от 30 години да бъде анализиран не от онези, които обикалят студиата постоянно. Исках да чуя какво мислят за България тези, които не просто оцеляват, а се доказват в друг, много по-конкурентен свят.\n-Какво чухте от тях?\n-Най-важното – на тях им пука. Критичността, с която те се отнасят към случващото се е много хубав показател, че те са готови да се включат в една промяна. Тя може да е на личностно, на професионално ниво, защо не и на структурно, политическо и обществено.\nГероите ми са професионално много добре реализирани хора. Нещо, което не може да се каже за 75% от присъстващите в българския парламент. Там са обикновено аутсайдери, който, ако излязат на пазара на труда, са неконкурентноспособни и това е последното им убежище.\n„Децата на другата България“ обаче не е политическо предаване. То е опит да покажем в какъв момент от живота намираме тези хора и доколко присъства България в него. Но не си говорим само за таратора, баницата и лютеницата, а за реалното им преживяване на българи като граждани на света, т.е. без грам притеснение и липса на самочувствие.\nединственият проблем във времето, в което живеем е как успяваме да уплътним живота си с необходимост\nПрез годините битките, които съм водил ме убедиха, че аз съм необходим с това, което мога, което знам, което искам да споделя с другите. И това ми е достатъчно. Нямам амбиции. Не съм мечтал да съм световен журналист… Работил съм в BBC, до ден днешен работя с чуждестранни медии, но нямам илюзии, че там мога да съм звезда. Напротив, навреме разбрах, че сънувам на български. Изразявам се на български по начин, по който не мога на друг език без значение степента ми на владеенето му. Мога да съм пълноценен, ако се концентрирам тук.\nУсмивката винаги е на лицето му Снимка: licata.bg\n-Мислите ли, че днес има тази България и друга България?\n-Най-хубавото е, че вече е избор къде да живееш. Страшно харесвам смели хора, които сега решават, че ще живеят някъде и тръгват, пробват, сменят. Това за мен са много категорични ходове на човешкия живот и на личната съдба, в които смелите стигат по-далече.\n“Всяко твое намерение е един проект. Затваряй го!”, това ми казва моят приятел Пракаш.\nИмаш ли импулс за нещо, направи го. Не се страхувай да чуеш “не”\nПреди време Соня Йончев и Роби Уилям ми казаха едно и също нещо: Талант – ясно, глас – ясно, но трябва смелост. Смелостта да вървиш напред! Аз не винаги съм я имал, особено като по-млад. Други неща щях да направя. Да остана в чужбина завинаги. Аз съм неуспял емигрант и “Другата България” е моето неуспяло емигрантство. С предаването исках да си отговоря, кой избор е правилният – да съм там или да съм тук.\nСега дъщеря ми е на 16. Тя си задава въпроса – Българка ли съм? Идва си всяко лято, говори брилянтен български език, мисли и се вълнува за България. Сравнява я с Франция, Америка и местата, където е била. Направих “Децата на другата България” заради нея. Исках да разбера как тя се идентифицира и как чувства света.\n-Виждате ли промяна в мотивацията на хората да емигрират днес и тези, които го направиха в началото на 90-те?\n-Да. Сега мотивацията е лична – някой среща любов; професионална; дори геополитическа – хора, които са се сблъскали с беззаконието в държавата ни. Светът обаче вече ни възприема по друг начин. Днес можеш да заминеш много по-лесно е, но трябва да имаш какво да предложиш. И тук вече българинът много бързо се разминава в илюзията за онзи свят и реалния начин, по който той ни приема.\nВ момента светът изживява един много тежък период. Но той ще мине, защото дъното сме го разкопали в последните години. Мисля, че заедно с това, което се случва с Covid-19, плюс цялата видима на повърхността безпътица, ще изчисти хоризонта и ще дойде време, в което всеки един от нас, с малкото, с което може да е полезен, ще се намести, ще се намери, ще може да бъде на трудовия пазар с моженето и знанието.\nВ момента живеем в обстоятелствата, не живеем в моженето\nАз искам действия, нямам нужда от толкова думи. В последните години, от човек на думите станах човек на действията.\nСветът може да те приеме единствено и само ако има какво да му предложиш. Иначе просто пътувайте на екскурзия.\n– Какво за вас е пътуването?\n-Винаги ще казвам – пътувайте, вижте този свят, разберете кои сме в него. На мен пътуването много ми помага да откривам все повече мотиви да съм тук и какво мога да променя. То е и опит да проверя действителността, в която живея, но отвън. Ако имам проблем щом се кача в самолета започвам да си мисля: “Но защо съм се напрегнал така? Я да видя отвън как изглеждат нещата”. И много често изглеждат по-добре.\n-Правите филми и пишете книги за много успели български артисти. Какъв е личният ви мотив да го правите?\nПамет! Не само ние българите, а и по принцип,\nживеем в безпаметност в последните годни\nАз искам памет – за мен, за дъщеря ми. Защото за нея България не е Черно море, Витоша и “Петруно, моме”. За нея България е и Невена Коканова, Стефан Данаилов, Татяна Лолова, Цветана Манева и музиката на Васил Найденов, на Лили Иванова. Всичките тези неща правят България място с особена енергия.\n– Казано от човек, работил и с много чужди артисти, тази оценка е още по-висока.\n-Не мисля, че една Невена Коканова е по-лоша от Моника Белучи. Те просто са различни. Но присъствието, категоричността, с която е минал професионалният и личният й живот…Тези хора на духа са вечни. Те винаги ще вълнуват и затова трябва да знаем кои са.\nГеорги Тошев е автор на „Другата България“, „непознатиТЕ“, „Преди обед“ и още много документални филми за български и световни артисти Снимка: licata.bg\n-Хората четат вашите книги, а вие самият какво четете?\n-Чета на хартия. Последната книга, която прочетох беше недовършеният роман на Франсоаз Саган. С нетърпение чакам книгата на Лин Улмън, която е посветена на родителите й – Ингмар Бергман и Лив Улмън. Когато правих филма за Лив Улмън (бел. Ред. “Лив Улман и къщата на спомените”, 2018 г.) самата тя ме открехна, че е доста щекотлива. Обичам исторически и документални книги. Когато имам време и особено настроение се връщам към абсолютната класика. Ремарк е един от любимите ми писатели. Обичам Достоевски.\n-Харесвате класическа литература, но май е същото отношението ви и към класическата музика. Немалка част от героите ви са именно класически музиканти.\n-Трябваше ми време, за да я осмисля. Преди се отнасях към класическата музика като моментно влюбване – това ми харесва, това не. С времето започнах да разбирам тази музика. Това се случи след 30-та ми годишнина. Но аз слушам много и различна музика – джаз, рок, пънк, дори покрай дъщеря ми – R&B и хип-хоп. Все пак мисля, че някъде 70-те ми е хвърлен меломанския пъп. Единствената музика, която не слушам, но се отнасям с уважение към хората, които я правят е чалгата. Не казвам, че е лоша, но не ме докосва, не ми въздейства.\n-Каква трябва да е основата на журналистиката?\nМорал и достойнство. Аз мисля че моралът у нас, затова сме на 111-то място, е абсолютно подменен. Достойнството е много личен избор. За съжаление се бърка с гордостта. Да бъдеш горделив е добре, но до време.\nДа бъдеш достоен по някой път означава да отстъпиш\nНо не от това, в което вярваш, а от ситуацията, която е срещу теб. Както и понякога да замълчиш. Може да си достоен и да минеш по пътя си, отстоявайки нещата, които правиш, без обаче да си креслив. Не харесвам креслива журналистика.\nГеорги ТошевДецата на другата Българияинтервю\nПоследната тайна на Фреди Меркюри – кралят е гол!\nИван Велков за новите песни на P.I.F. и...\nDubioza Kolektiv: Искаме да накараме хората да танцуват...\nПенко Скумов: Големият проблем днес е, че хората...\nИво Попов (Hellion Stone): По-малко компромиси – по-голяма...\nГурко (Анимационерите): Тишината е необходимият балансьор в музиката\nКарминьо: Докато слуашаш фадо трябва да хванеш емоцията...